Document ID: 32007R0495

РЕГЛАМЕНТ (ЕО) № 495/2007 НА КОМИСИЯТА
oт 4 май 2007 година
за изменение на Регламент (ЕИО) № 3077/78 относно равностойността на удостоверенията, придружаващи хмел, внесен от страни, които не са членки, със сертификатите на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1952/2005 на Съвета от 23 ноември 2005 г. относно общата организация на пазара на хмел и за отмяна на Регламенти (ЕИО) № 1696/71, (ЕИО) № 1037/72, (ЕИО) № 879/73 и (ЕИО) № 1981/82 (1), и по-специално член 17 от него,
като има предвид, че:
(1)
Регламент (ЕИО) № 3077/78 на Комисията (2) установява списък с агенциите в трети държави, които имат право да издават удостоверенията, придружаващи продукти от хмел, внесени от тези държави. Тези удостоверения са признати за равностойни на сертификатите, предвидени в член 4 от Регламент (ЕО) № 1952/2005.
(2)
Вследствие на присъединяването на България и Румъния към Европейския съюз агенциите в тези нови държави-членки не трябва повече да фигурират в списъка в приложението към Регламент (ЕИО) № 3077/78.
(3)
Някои от наименованията и адресите на агенциите, изброени в приложението към Регламент (ЕИО) № 3077/78, са променени.
(4)
Следователно Регламент (ЕИО) № 3077/78 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 3077/78 се заменя с текста в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 май 2007 година.

Labels: 3
17
5
6